Ідэя правядзення фестывалю анімацыйных фільмаў належыць заслужанаму дзеячу мастацтваў Беларусі рэжысёру студыі анімацыйных фільмаў Нацыянальнай кінастудыі Беларусьфільм Ігару Волчаку. Першы форум прайшоў у маі 1998 года ў Мінску. У верасні таго ж года па ініцыятыве кіраўніцтва Магілёўаблкінавідэапраката свята анімацыі арганізавалі ў Магілёве. З таго часу абласны цэнтр штогод прымае гасцей і ўдзельнікаў фестывалю. І з кожным годам геаграфія краін-удзельніц пашыраецца. На цяперашнім свяце анімацыі было прадстаўлена больш за 400 фільмаў з 47 краін.